פיגוע האוטובוס באזור

פיגוע האוטובוס באזור הוא פיגוע דריסה שבוצע ב־14 בפברואר 2001. מחבל פלסטיני תושב שכונת שיח' רדואן שבעזה הסיט את האוטובוס שנהג בו ממסלול נסיעתו אל מול נוסעים רבים שעמדו בתחנת אוטובוס, בצומת טמפו שליד אזור, ודרס אותם. בפיגוע נהרגו 8 ישראלים (7 חיילים וחיילות ואזרחית אחת) ו־21 בני אדם נפצעו.

 הפיגוע 
250px|ממוזער|שמאל|האנדרטה במקום הפיגוע בתחנת האוטובוס ליד אזור
250px|ממוזער|שמאל|האנדרטה במקום הפיגוע באזור
ביום רביעי 14 בפברואר 2001, בשעה 4:00 לפנות בוקר, יצא ח'ליל אבו עלבה, תושב שכונת שיח' רדואן שבעזה, לכיוון ישראל, במסגרת עבודתו בתור נהג אגד זה כ-5 שנים, כמוביל פועלים ממעבר ארז לערים רמלה, ולוד. לאחר שהוריד את אחרוני הנוסעים, חזר מרמלה לכיוון חולון, ובשעה 7:30 החנה את האוטובוס במרחק כמה מאות מטרים מתחנת האוטובוס הנמצאת דרומית לצומת אזור. התחנה הייתה עמוסה באנשים, חיילים ואזרחים אשר היו בדרכם לבסיסיהם ולמקומות עבודתם. הוא המתין מספר דקות, ובשעה 7:41 הדהיר את האוטובוס לכיוון התחנה והאיץ את מהירותו עד לכדי 147 קמ"ש. בהגיעו אל התחנה הוא עלה על המדרכה, ונסע לאורכה תוך שהוא דורס את הממתינים בה, וגם אנשים שחצו באותן שניות את הכביש.

נפגעי הפיגוע הועברו לבתי החולים וולפסון, אסף הרופא, ותל השומר, שם נקבע מותם של 7 חיילים וחיילות ואזרחית אחת. המפגע נמלט מן המקום והמשיך בנהיגה לכיוון דרום. משטרת ישראל פתחה במרדף אחר האוטובוס, מסוק הועלה בעקבותיו לאוויר, ומחסומים הוצבו לאורך נתיב הבריחה. הוא הגיע למחסום-ניידות במחלף אשדוד. שוטרים ניסו לעצרו, אך הוא פרץ את המחסום והמשיך בנסיעה הלאה. בהגיעו לצומת גן יבנה המתין לו שוטר משטרת התנועה רס"ם רומן קוגן במקום. תוך סיכון חייו ביצע קוגן פריסת מחסום דוקרנים, גרם לאוטובוס לעלות על הדוקרנים, ולאחר שאחד הגלגלים התפנצ'ר, הנהג איבד שליטה והאוטובוס התנגש באחוריה של משאית שעמדה ברמזור אדום לפנייה שמאלה ונבלם. כתוצאה מהאירועים שהתרחשו במסלול הבריחה, נפצע אבו עלבה באופן קשה, ואושפז במרכז הרפואי קפלן בתנאי מעצר. בחקירתו מסר כי ביצע את הפיגוע כנקמה על חיסולו של מסעוד עיאד, קצין בכיר במשמר הנשיאותי של יאסר ערפאת יום קודם לכן בירי שלושה טילים ממסוק חיל האוויר הישראלי לעבר מכוניתו ליד מחנה הפליטים ג'באליה בצפון רצועת עזה. בני משפחתו טענו לעומת זאת כי הוא היה תחת השפעת תרופות נגד דיכאון וכאבים בעת שאירע הפיגוע, וכי מדובר בתאונה נוראית שאבו עלבה הוא הקורבן שלה.

לאחר כ-4 חודשים, ומבלי שהמפגע הביע כל חרטה על מעשיו, גזר בית המשפט המחוזי בתל אביב את דינו של אבו עלבה ל-8 מאסרי עולם מצטברים, ועוד 21 שנות מאסר בפועל. בגזר הדין התבטאו השופטים באופן חריף ביותר, וכתבו כי:

.

בעקבות הפיגוע, הפיקה מערכת הביטחון לקחים באשר לאישורי כניסה של פלסטינים לתחומי ישראל. בעוד שעד לפיגוע הייתה הגישה כי לבני 35 ומעלה, שהם בעלי משפחות, פוטנציאל נמוך לביצוע פיגועים, הרי שלאחריו השתנתה גישה זאת.

תגובות
בכירים בארץ ובעולם הגיבו לפיגוע.
 נשיא ארצות הברית, ג'ורג' ווקר בוש, גינה את הפיגוע, ובשיחה עם ראש הממשלה אהוד ברק מסר את תנחומיו למשפחות ההרוגים. כן הביע את שאיפתו כי מעגל האלימות הטרגי בין ישראל לפלסטינים, חייב להיעצר.
 ראש הממשלה אהוד ברק הורה על סגירת המעברים הבינלאומיים של הרשות הפלסטינית, ביטול ההקלות בסגר, ואכיפתו באופן מוחלט. כמו כן נאסר על כניסת פלסטינים בעלי תעודות אח"מ לישראל.
 ראש הממשלה הנבחר אריאל שרון אמר כי "מדובר באירוע חמור המוכיח פעם נוספת שאין הבדל בין נצרים, לבנון, השטחים ולב הארץ. היעד החשוב ביותר הוא החזרת הביטחון לאזרחי ישראל".
 ראש הרשות הפלסטינית יאסר ערפאת אמר כי על פי המידע המצוי ברשותו מדובר בתאונת דרכים ולא בפיגוע.

שחרור המפגע
ב- 16 באוקטובר 2011 פרסם שירות בתי הסוהר את רשימת 477 האסירים שישוחררו על ידי מדינת ישראל, במסגרת השלב הראשון של יישום עסקת שליט. ברשימה זאת נכלל גם שמו של המפגע מאזור. תגובותיהם של משפחות קרבנות הפיגוע היו מעורבות. בעוד שאביה של החיילת הנרצחת יסמין קריסי אמר: "אנו צריכים לשמוע דרך התקשורת שהמחבל משתחרר? רוקדים על הדם שלנו. אמא של גלעד מחייכת, אך יש מאות הורים שלבם מדמם",

 גלריה 
תמונות מזירת הפיגועשמאל|ממוזער|200px|לוח זיכרון לנספים בפיגוע הדריסה באזור

הנצחה
במלאת 3 שנים לפיגוע הדריסה, נערך טקס הנחת אבן פינה, בכניסה לאזור, בחזית חורשת הנופלים, לאנדרטה לזכר הנספים. בטקס נכחו, אנשי ציבור, בני משפחה ואזרחים. בתוכם אמנון זך ראש מועצת אזור, מוטי ששון ראש עיריית חולון, רוני מהצרי ראש עיריית אשקלון, ומוטי מלכה ראש עיריית קריית מלאכי. האנדרטה תוכננה על ידי הפסלת מירי פסוב, ומיקומה נקבע כמוצא של פשרה בוויכוח בין "עמותת חללי הפיגוע באזור" אשר דרשה להקים את האנדרטה במקום הפיגוע, לבין החברה הלאומית לדרכים בישראל ומשרד התחבורה אשר התנגדו לכך. האזכרה השנתית לחללי הפיגוע, מתקיימת באתר ההנצחה.

לבסוף הוצבה ליד מקום הפיגוע, אנדרטה צנועה בצורת שלט עליו שמות הנספים ומעליה דגל ישראל.

קישורים חיצוניים

הערות שוליים

קטגוריה:טרור פלסטיני
אזור
אזור
קטגוריה:אזור